Diari Oficial de la Generalitat Valenciana


Sumari del DOGV 2915, del 24-01-1997 (1997/842753)

RESOLUCIÓ de 9 de abril de 1996, de la directora general de Qualitat, de la Conselleria d'Agricultura i Medi Ambient, per la qual fa pública la següent declaració d'impacte ambiental.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/842753


Data del document
:   09-04-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ de 9 de abril de 1996, de la directora general de Qualitat, de la Conselleria d'Agricultura i Medi Ambient, per la qual fa pública la següent declaració d'impacte ambiental.  
Vist l'expedient 296/95-AIA, sobre un projecte de planta de cogeneració, promogut per Cerámicas Molla, SL, amb domicili social a l'efecte d'aquest expedient a la partida de Bastida, sense número, carretera de Genovés CC-332, punt quilomètric 71.1, Xàtiva (València).  
Vist que el projecte consisteix en la instal·lació d'un motor de gas natural, marca Jembacher mod, JMS 720 HO-R74, amb potència de 922 quilovats en borns d'alternador, per tal de generar energia elèctrica per a reduir la seua factura energètica i aprofitar els calors residuals del sistema de refrigeració i gasos d'escapament del motor, per a l'assecador de la factoria (fabricació de rajoles i teules).  
Vist que, en data 27 d'octubre de 1995, el Sr. Juan Terrádez Marco, director de les instal·lacions objecte d'aquest expedient, va remetre el projecte i l'estudi d'impacte ambiental.  
Vist que, en data 9 de novembre de 1995, es va sol·licitar al promotor l'ampliació referent als fumerals i els càlculs d'aquests.  
Vist que, en data 31 de gener de 1996, el promotor va remetre un escrit en què acomplia satisfactòriament els punts sol·licitats.  
Vist que, en data 2 d'abril de 1996, el Servei Territorial d'Indústria i Energia de València va remetre una còpia del projecte de producció elèctrica i l'estudi d'impacte ambiental.  
Vist que ha estat exposat al públic mitjançant un anunci en el Butlletí Oficial de la Província número 8, de 10 de gener de 1996, sense que s'hi hagen presentat al·legacions, segons un certificat del Servei Territorial d'Indústria i Energia de València, amb data d'entrada en aquesta Conselleria de 2 d'abril de 1996.   
Atés que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprén de l'article 5 de la Llei d'Impacte Ambiental i concordants del reglament que la desplega.  
Atés que en l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana; i en les altres disposicions aplicables.  
Atés que l'article 5 de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atés que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental:  
Primer  
Estimar acceptable, a l'únic efecte ambiental, el projecte de planta de cogeneració, promogut per Cerámicas Molla, SL, d'acord amb les previsions de l'estudi d'impacte ambiental, l'ampliació remesa pel promotor en data 31 de gener de 1996 i les condicions i precisions següents:  
1) L'oli dels sistemes de lubricació, possibles vessaments dels motors, bateries, filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, serà adequadament emmagatzemada i etiquetada, i lliurada a un gestor autoritzat, segons allò disposat en el Reial Decret de 20 de juliol de 1988, número 833/1988, de Residus Tòxics i Perillosos. Pel fet de ser productor de residus tòxics i perillosos, l'empresa estarà subjecta a tot allò disposat en l'anterior reial decret; a la Llei 20/1986, de 14 de maig, com també a l'Ordre de 28 de febrer de 1989 del Ministeri d'Obres Públiques i Urbanisme que regula la gestió dels olis usats.  
2) Les emissions i immissions dels gasos d'escapament han de complir el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric, i les seues posteriors modificacions.  
Concretament, les emissions es trobaran en tot moment dins dels límits marcats pel quadre 27 («Activitats industrials diverses no especificades en aquest annex»), de l'annex IV («Nivells d'emissió de contaminants a l'atmosfera per a les principals activitats industrials potencialment contaminants de l'atmosfera»), corresponent al mencionat decret.  
3) Tots els gasos d'escapament procedents de la combustió en el motor eixiran a l'exterior a través de fumerals, que compliran l'Ordre de 18 d'octubre de 1976, sobre prevenció i correcció de la contaminació industrial de l'atmosfera.  
4) Es dotarà la instal·lació de la infraestructura permanent, la qual s'adaptarà a les prescripcions de la normativa vigent com també recomanacions d'organismes reconeguts, que permeta, en qualsevol moment, la presa de mostres per al control, inspecció i vigilància del nivell d'emissions.  
5) S'incorporaran els silenciadors i equips necessaris per a la reducció dels nivells sonors, de forma que no es transmeten a possibles habitatges, cases de camp i en general qualsevol edificació pròxima, més de 40 decibels(A) diürns (de 08.00 h a 22.00 h) ni més de 30 dB(A) nocturns (de 22.00 h a 08.00 h).  
6) Es realitzarà un control anyal dels nivells i de la composició de gasos emesos a l'atmosfera per una empresa col·laboradora de l'administració. El dit control complirà els requisits exigits en el Decret 833/1975, de 6 de febrer, pel qual es desplega la Llei 38/1972, de 22 de desembre, de Protecció de l'Ambient Atmosfèric, i els resultats es remetran a aquesta Direcció General.  
Els mesuraments s'efectuaran en les condicions normals de funcionament del cogenerador, és a dir, en l'assecador després de l'assecament de les peces de rajola. Així mateix, els resultats dels controls anyals es referiran, almenys, als següents contaminants: partícules sòlides, SO2, CO, NOx, temperatura i opacitat.  
7) A fi de reduir les emissions de NOx, s'aconsella la instal·lació d'un sistema catalític de reducció selectiva o un altre procediment anàleg, que elimine gran part del contingut de NOx dels gasos d'escapament.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no s'hi pot interposar cap recurs; sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 9 d'abril de 1996.- La directora general de Qualitat Ambiental: Gloria Arnandis Boix.